**SPrÁva o Účasti verejnosti na Tvorbe právnych Predpisov**

Zámer vyhlásiť prírodnú rezerváciu Devínska Kobyla bol oznámený Okresným úradom Bratislava dotknutým subjektom pod názvom „Zámer vyhlásiť prírodnú rezerváciu Devínska Kobyla“ podľa § 50 zákona č. 543/2002 Z. z. o ochrane prírody a krajiny v znení neskorších predpisov. Mestská časť Bratislava – Devín, Mestská časť Bratislava – Devínska Nová Ves, Mestská časť Bratislava – Dúbravka o zámere informovali verejnosť vo svojich územných obvodoch. Prerokovanie zámeru sa konalo dňa 16. augusta 2022 a písomné i dodatočne vznesené pripomienky boli vyhodnotené a pripomienkujúcim subjektom zaslané listom z 8. septembra 2022.

Verejnosť bola o príprave návrhu nariadenia vlády Slovenskej republiky, ktorým sa vyhlasuje prírodná rezervácia Devínska Kobyla, informovaná aj prostredníctvom predbežnej informácie zverejnenej v informačnom systéme verejnej správy Slov-Lex (PI/2021/244).